
_START_ARTICLE_
Brandstorps distrikt
_START_PARAGRAPH_
Brandstorps distrikt er et folkebogføringsdistrikt i Habo kommun, og det ligger i Västergötland og Jönköpings län i Sverige._NEWLINE_Distriktet ligger ved Vätterns vestbred og allerlængst mod nord i kommunen._NEWLINE_Distriktet blev oprettet den 1. januar 2016, og det består af det tidligere Brandstorps Sogn (Brandstorps socken). Geografisk har området den samme udstrækning, som Brandstorps Menighed (Brandstorps församling) havde ved årsskiftet 1999/2000.
_START_SECTION_
Kommunal historie
_START_PARAGRAPH_
Ved kommunalreformen i 1952 blev kommunerne Gustav Adolf og Habo lagt samman som storkommunen Habo. Brandstorps kommun kom samtidig til at indgå i storkommunen Fågelås._NEWLINE_Ved næste kommunalreform indgik Habo-Mullsjö i en såkaldt kommuneblok, men denne blev aldrig færdigdannet._NEWLINE_I 1973 blev Habo lagt sammen med Brandstorps församling (sogn) fra den opløste Fågelås kommun og dannede den nye Habo kommun._NEWLINE_Ved dannelsen af Västra Götalands län i 1998 blev kommunen og naboen Mullsjö overført fra Skaraborgs län til Jönköpings län, efter indbyggerne havde stemt for det i en vejledende folkeafstemning.